María Rún Gunnlaugsdóttir kom sjálfri sér skemmtilega á óvart með því að bæta sig í grindahlaupi . Fréttablaðið / KRISTÓFER ÞORGRÍMSSON María Rún keppti í sex greinum á Meistaramótinu um nýliðna helgi en hún vann til verðlauna í þeim öllum . Hún er að sjálfsögðu sátt við árangurinn en er með báða fætur á jörðinni og veit að hún getur bætt sig enn frekar . Kannski sérstaklega þegar þú keppir í fjölþraut . Það kom mér skemmtilega á óvart að ná að bæta mig í grindahlaupi á Meistaramótinu en ég hefði viljað gera betur í langstökkinu . Þar spilaði reyndar uppsöfnuð þreyta frá keppninni á Evrópubikarnum og ferðalaginu frá Madeira inn í , “ segir María Rún í samtali við Fréttablaðið . „ Síðan hefur grindahlaupið og hástökkið gengið best en ég tel mig geta bætt mig mest í langstökkinu , “ segir hún um stöðu mála hjá sér . Það sem er næst á dagskrá er aftur á móti bikarkeppnin hér heima og síðan er Meistaramótið í fjölþraut um miðjan ágúst , “ segir þessi fjölhæfa frjálsíþróttakona . „ Það var stefnan að toppa í formi á þessum tíma og það er góð tilfinning að finna að það hafi tekist í Evrópubikarnum á Madeira og nú er verkefnið að viðhalda þessu góða formi og ná góðri endurheimt á milli verkefna . Langtímamarkmiðið hjá mér er svo að komast einhvern tímann á Ólympíuleika í fjölþraut . Það er verið að taka í gagnið þessa stundina nýtt stigakerfi hvað það varðar að komast á Ólympíuleika þannig að ég veit ekki alveg hvar ég stend í því á þessum tímapunkti . Það er hins vegar klárlega raunhæft markmið þó það verði klárlega erfitt , “ segir hún um framhaldið .